Publication: Magyar Közlöny
Issue: MK-2010-132 (Year: 2010, Number: 132)
Era: contemporary
Section: (1) A köztisztviselõk jogállásáról szóló 1992. évi XXIII. törvény (a továbbiakban: Ktv.) 11/A. § (4) bekezdése helyébe
Paragraph Index: 556

(2) A Ktv. 43. § (4) bekezdése helyébe a következõ rendelkezés lép: „(4) A hivatali szerv vezetõje – az (5) bekezdésben foglaltak kivételével – át nem ruházható hatáskörében, a megállapított személyi juttatások elõirányzatán belül a tárgyévet megelõzõ év szakmai munkája értékelése alapján – ide nem értve, ha a köztisztviselõ kinevezése év közben történik, vagy áthelyezésére kerül sor – a tárgyévre vonatkozóan a köztisztviselõ besorolása szerinti fizetési fokozathoz tartozó alapilletményét – a hivatali szervezet vezetõje esetében a kinevezésre jogosult, jegyzõ, fõjegyzõ esetében a polgármester – december 31-éig – helyi önkormányzatnál tárgyév március 1-jétõl következõ év február végéig – terjedõ idõszakra legfeljebb 30%-kal megemelheti, vagy legfeljebb 20%-kal csökkentett mértékben állapíthatja meg. Az eltérítésrõl a hivatali szervezet vezetõje minden év január 31-éig – helyi önkormányzatnál március 1-jéig – dönt. Az így megállapított eltérítés mértéke a tárgyévben nem módosítható. A fõjegyzõ, illetve a jegyzõ illetményét – a teljesítményértékeléstõl függõen – a polgármester az e törvényben meghatározott mértéket meghaladóan is megállapíthatja. A tárgyév március 1-jétõl a következõ év február végéig terjedõ idõszakra vonatkozó illetmény nem haladhatja meg a Központi Statisztikai Hivatal által hivatalosanközzétett, a tárgyévet megelõzõ évre vonatkozónemzetgazdasági havi átlagos bruttó kereset tízszeresét.”

Source: https://magyarkozlony.hu/hivatalos-lapok/72d32261196d8c74f73240625c0cadfefecccc7e/dokumentumok/4af2a61ae75d718dd3b1d1137331a07cfccf1c97/letoltes